CELEX: 32006D0022(01)
Language: da
Date: 2006-12-15 00:00:00
Title: 2007/43/EF: Den Europæiske Centralbanks afgørelse af 15. december 2006 om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital (ECB/2006/22)

31.1.2007   
            
            
               DA
            
            
               Den Europæiske Unions Tidende
            
            
               L 24/3
            
         
      DEN EUROPÆISKE CENTRALBANKS AFGØRELSE
   
   af 15. december 2006
   om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital
   (ECB/2006/22)
   (2007/43/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 28.3, og
   ud fra følgende betragtninger:
   
               (1)
            
            
               Afgørelse ECB/2004/6 af 22. april 2004 om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital (1), fastlagde, hvordan og i hvilket omfang de nationale centralbanker (NCB'er) i de medlemsstater, som har indført euroen (i det følgende benævnt de »deltagende NCB'er«), havde pligt til at indbetale Den Europæiske Centralbanks (ECB's) kapital den 1. maj 2004.
            
         
               (2)
            
            
               Som følge af Bulgarien og Rumæniens tiltrædelse af Den Europæiske Union og det faktum, at deres NCB'er bliver en del af Det Europæiske System af Centralbanker (ESCB) den 1. januar 2007, fastsætter afgørelse ECB/2006/21 af 15. december 2006 om de nationale centralbankers fordelingsnøgle for kapitalindskud i Den Europæiske Centralbank (2) med virkning fra 1. januar 2007 de nye vægte, som tildeles hver NCB, som er medlem af ESCB den 1. januar 2007, i fordelingsnøglen for det udvidede kapitalindskud i ECB (i det følgende benævnt henholdsvis »fordelingsnøglevægtene« og »fordelingsnøglen«).
            
         
               (3)
            
            
               ECB's indskudte kapital vil være 5 760 652 402,58 euro med virkning fra 1. januar 2007.
            
         
               (4)
            
            
               Den udvidede fordelingsnøgle nødvendiggør, at ECB vedtager en ny afgørelse, som ophæver afgørelse ECB/2004/6 med virkning fra 1. januar 2007, og som fastsætter hvordan og i hvilket omfang de deltagende NCB'er har pligt til at indbetale ECB's kapital den 1. januar 2007.
            
         
               (5)
            
            
               Ifølge artikel 1 i Rådets beslutning 2006/495/EF af 11. juli 2006 i henhold til traktatens artikel 122, stk. 2, vedrørende Sloveniens tilslutning til den fælles valuta den 1. januar 2007 (3), ophæves den dispensation, der er indrømmet Slovenien som henvist til i artikel 4 i Tiltrædelsestraktaten 2003 (4) med virkning fra den 1. januar 2007.
            
         
               (6)
            
            
               I overensstemmelse med afgørelse ECB/2006/30 af 30. december 2006 om Banka Slovenijes indbetaling af kapital, overførsel af valutareserveaktiver og bidrag til ECB's reserver og hensættelser (5) har Banka Slovenije pligt til at betale den resterende del af sin andel af ECB's kapital den 1. januar 2007, idet der lægges vægt på den udvidede fordelingsnøgle for kapitalindskud —
            
         TRUFFET FØLGENDE AFGØRELSE:
   Artikel 1
   Omfang og form af indbetalt kapital
   Hver enkelt deltagende NCB indbetaler sit indskud i ECB's kapital fuldt ud den 1. januar 2007. I overensstemmelse med de fordelingsnøglevægte, der er angivet i artikel 2 i afgørelse ECB/2006/21, indbetaler hver enkelt deltagende NCB således den 1. januar 2007 det beløb, som er anført ud for NCB'ens navn i nedenstående tabel:
   
               Deltagende NCB
            
            
               (EUR)
            
         
               Nationale Bank van België/Banque nationale de Belgique
            
            
               142 334 199,56
            
         
               Deutsche Bundesbank
            
            
               1 182 149 240,19
            
         
               Bank of Greece
            
            
               104 659 532,85
            
         
               Banco de España
            
            
               434 917 735,09
            
         
               Banque de France
            
            
               828 813 864,42
            
         
               Central Bank and Financial Services Authority of Ireland
            
            
               51 183 396,60
            
         
               Banca d'Italia
            
            
               721 792 464,09
            
         
               Banque centrale du Luxembourg
            
            
               9 073 027,53
            
         
               De Nederlandsche Bank
            
            
               224 302 522,60
            
         
               Oesterreichische Nationalbank
            
            
               116 128 991,78
            
         
               Banco de Portugal
            
            
               98 720 300,22
            
         
               Banka Slovenije
            
            
               18 399 523,77
            
         
               Suomen Pankki
            
            
               71 708 601,11
            
         Artikel 2
   Justering af indbetalt kapital
   1.   Hver enkelt deltagende NCB, med undtagelse af Banka Slovenije, har allerede indbetalt deres fulde andel af den i ECB indskudte kapital den 31. december 2006 i henhold til afgørelse ECB/2004/6. På baggrund heraf skal hver deltagende NCB, med undtagelse af Banka Slovenije, enten overføre et yderligere beløb til ECB, eller ECB skal tilbageføre et beløb til en deltagende NCB, alt efter omstændighederne, for at nå frem til de beløb, der er angivet i tabellen i artikel 1. Banka Slovenijes indbetaling af kapital er reguleret af afgørelse ECB/2006/30.
   2.   Alle omfordelinger i henhold til denne artikel foretages i overensstemmelse med afgørelse ECB/2006/23 af 15. december 2006, som fastsætter de nærmere vilkår for omfordelinger af Den Europæiske Centralbanks kapitalandele mellem de nationale centralbanker og justering af den indbetalte kapital (6).
   Artikel 3
   Afsluttende bestemmelser
   1.   Denne afgørelse træder i kraft den 1. januar 2007.
   2.   Afgørelse ECB/2004/6 ophæves hermed med virkning fra 1. januar 2007.
   3.   Henvisninger til afgørelse ECB/2004/6 skal forstås som henvisninger til denne afgørelse.
   
      Udfærdiget i Frankfurt am Main, den 15. december 2006.
      
         Jean-Claude TRICHET
         
         
            Formand for ECB
         
      
   
   
      (1)  EUT L 205 af 9.6.2004, s. 7.
   
      (2)  Se side 1 i denne EUT.
   
      (3)  EUT L 195 af 15.7.2006, s. 25.
   
      (4)  EFT L 236 af 23.9.2003, s. 33.
   
      (5)  Se side 17 i denne EUT..
   
      (6)  Se side 5 i denne EUT.